বইটিতে বর্ণিত হয়েছে মিনা পরিবারে মীর এবং সৈয়দ পদবি প্রসঙ্গ। লেখকের মাতৃভূমি ভারতের বসিরহাটের জীবন, সে-কালের ধর্ম-সংস্কৃতি, কলকাতার ভয়াবহ রাজনৈতিক দাঙ্গা, ছিন্নমূল মানুষের কাফেলার কথা। চোদ্দ পুরুষের ভিটেমাটি ছেড়ে, দেশ ছেড়ে, নতুন দেশ, নতুন ভিটেতে খুঁটি গাড়া কম কথা নয়। হিন্দু-মুসলমানের চিরকালীন বৈষম্য, সৈয়দ পরিবারের সন্তান হওয়ার বিড়ম্বনা, কথায় কথায় ‘রিফুজি’ গালি শোনা আর নিরন্তর আতঙ্কের মধ্যে দিন কাটানোর করুণ কাহিনি লেখক মনোয়ার আলী যথেষ্ট দরদ দিয়ে লিখেছেন। লিখেছেন তাঁর পবিরারের উলে�খযোগ্য সব ঘটনা। বারবার বাসা-বদল, অভাব, মায়ের করুণমুখ, নিজের ছন্নছাড়া জীবন, এ যেন উদ্বাস্ত্ত বাঙালির হৃদয়ের কথা।